L'Institut de Seguretat Pública de Catalunya elabora anualment el Programa d'activitats formatives adreçades als cossos de seguretat i d'emergències.
Les activitats formatives que convoca l'Institut i que tenen obert el període d'inscripció es poden consultar a la pàgina d' inici del web de l'Institut i a la pàgina de convocatòries obertes.
L'Institut no accepta sol·licituds d'inscripció a títol individual.
És l'organització d'origen del professional la que ha de tramitar les sol·licituds d'inscripció als cursos, perquè és la que ha d'autoritzar la seva participació com a alumne/a en les activitats formatives.
Per als cursos relacionats amb processos selectius, les organitzacions han de facilitar a l'Institut la llista de persones que hi participen i han d'adjuntar el certificat de superació de les proves selectives de l'alumne/a.
Tot i així, l'Institut també organitza activitats de divulgació i debat, com ara jornades o l'escola d'estiu, on és possible inscriure-s'hi a títol individual, així com les activitats adreçades a personal tècnic en elaboració de plans d'autoprotecció o a personal tècnic en prevenció i seguretat en cas d'incendi.
Les persones que hagin realitzat qualsevol activitat a l'Institut i vulguin obtenir-ne un certificat d'assistència i/o aprofitament, han d'adreçar una sol·licitud a la Direcció de l'Institut exposant els motius pels quals requereixen el certificat.
Aquesta sol·licitud ha de ser signada per la persona interessada.
El document original de la sol·licitud s'ha de registrar a qualsevol oficina de registre de la Generalitat de Catalunya, per tal de poder atendre i gestionar l'emissió del certificat.
Només les persones que hagin superat tot el procés de selecció per accedir als cossos de policia de Catalunya poden sol·licitar que se'ls reconegui l'equivalència de la seva condició d'agent amb el títol de tècnic/a de cicles formatius de grau mitjà amb efectes acadèmics.
Un altre requisit per a sol·licitar l'equivalència genèrica al títol de tècnic/a és tenir el títol de graduat/ada en educació secundària obligatòria o equivalent a efectes acadèmics.
Per a sol·licitar el certificat d'equivalència contacteu amb la Sub-direcció General de Recursos Humans de la Direcció General de la Policia (93 300 22 96).
Equivalències amb el títol de graduat/ada en educació secundària obligatòria (GESO), a efectes acadèmics (i norma reguladora)
Per obtenir l'habilitació de bomber/a d'empresa és imprescindible haver realitzat el Curs de formació bàsica per a bombers d'empresa o bé ser bomber/a voluntari/ària de l'escala activa i haver realitzat el Curs de formació bàsica per a bombers voluntaris.
Si es compleix un d'aquests requisits, s'ha de presentar una sol·licitud a l'Institut de Seguretat Pública de Catalunya adjuntant el justificant de pagament de la taxa d'habilitació.
Per obtenir la renovació de l'habilitació de bomber/a d'empresa, tant del nivell bàsic com de l'avançat, la persona interessada ha d'acreditar 200 hores d'experiència operativa i real i de pràctiques simulades a la seva empresa.
D'aquestes, 20 hores han d'estar realitzades amb la supervisió i la col·laboració del Parc de Bombers de la seva àrea.
L'empresa ha d'enviar la sol·licitud de renovació de l'habilitació de bomber/a d'empresa a l'Institut de Seguretat Pública de Catalunya, que expedirà la renovació de l'habilitació i la trametrà a l'empresa per tal que sigui lliurada a la persona interessada.
Truqueu al telèfon 935 511 992.
La certificació tècnica de nivell bàsic o avançat es pot obtenir mitjançant els exàmens o cursos a aquest efecte, adreçats a personal tècnic que desenvolupi o hagi de desenvolupar la seva activitat professional en una entitat col·laboradora de l'Administració en matèria de prevenció d'incendis.
L'alumnat del Curs de formació bàsica per a policies que vulgui optar a una plaça a la residència, ha d'emplenar el formulari de sol·licitud i enviar-lo a la Sub-direcció General d'Administració i Suport Acadèmic de l'Institut.
Abans de l'inici del curs, mitjançant una resolució de la directora de l'Institut, es publica la llista de persones admeses al taulell d'anuncis de l'Institut.
En el cas que entre les persones admeses hi hagi alguna renúncia, l'Institut es posa en contacte amb la persona següent que compleixi els criteris d'adjudicació.
Atesa la limitació de places, s'han establert una sèrie de criteris que regeixen l'adjudicació d'habitacions:
•nombre de persones sense ingressos que estiguin al càrrec de l'alumne/a (si en té, en el formulari cal indicar el vincle de consanguinitat o afinitat);
•lloc de residència habitual (es dóna prioritat a les localitats a més distància de l'Institut);
•altres circumstàncies que es puguin considerar que graven econòmicament la seva estada a l'Institut.
Així mateix l'Institut pot demanar la documentació necessària que acrediti el compliment dels criteris al·legats per l'alumne/a.
Per a la resta d'alumnes, és recomanable que abans de trametre la sol·licitud es posin en contacte amb la persona responsable de la residència al telèfon 935 675 013.
Les relacions externes i les visites a l'Institut es relacionen principalment amb:
La Secretaria de Direcció és qui coordina aquestes activitats.
Per a qualsevol petició, podeu contactar-hi per: